text: گرام سوراج ابھیان کی کامیابی کا ذکر کرتے ہوئے جناب تومر نے کہا کہ گرام اودے سے بھارت اودے ابھیان اور سنکلپ سے سدھی کے تحت متعدد اسکیموں کی کامیاب عمل درآمد کے بعد وزیراعظم مودی کی قیادت میں مرکزی کابینہ نے نیتی آیوگ کے ذریعے شناخت کیے گئے توقعاتی اضلاع میں گاؤں کیلئے مشن موڈ میں سرکاری اسکیمیں فراہم کرنے کیلئے 14 اپریل سے 5 مئی 2018 تک گرا م سوراج ابھیان (جی ایس اے) کے انعقاد کا فیصلہ کیا ہے۔ انہوں نے شناخت شدہ تمام گاؤں میں صد فیصد کامیابیوں کے حصول کے ذریعے جی ایس اے بنانے میں آفیسران کی کوششوں کی بھی تعریف کی۔ جناب تومرنے یہ بھی کہا کہ وزیراعظم کے مشورے پر جی ایس اے کی توسیع کی گئی ہے اور سرکاری اسکیموں کے ساتھ 65ہزار گاؤں کا نیا نشانہ مقرر کیا گیا ہے۔